Diari Oficial de la Generalitat Valenciana


Sumari del DOGV 3360, del 28-10-1998 (1998/8465)

RESOLUCIÓ de 8 de juliol de 1998, del conseller d'Obres Públiques, Urbanisme i Transports, per la qual s'aprova definitivament la modificació núm. 2 del SAUI/2-IBM del Pla General d'Ordenació Urbana de la Pobla de Vallbona.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3360

Data del DOGV
:   28-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8465


Data del document
:   08-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 8 de juliol de 1998, del conseller d'Obres Públiques, Urbanisme i Transports, per la qual s'aprova definitivament la modificació núm. 2 del SAUI/2-IBM del Pla General d'Ordenació Urbana de la Pobla de Vallbona. [1998/X8465]
  
Vist l'expedient relatiu a la modificació núm. 52 del Pla General d'Ordenació Urbana de la Pobla de Vallbona i la modificació núm. 2 del SAUI/2-IBM, tot això dins del segon expedient de modificació puntual del PGOU de la Pobla de Vallbona (València) i de conformitat amb els següents:
  
Antecedents de fet
  
Primer
  
La Comissió Territorial d'Urbanisme de València, reunida en sessió el 30 d'octubre de 1997, va acordar en relació amb el segon expedient de modificació puntual del Pla General d'Ordenació Urbana de la Pobla de Vallbona, modificacions del 31 a 58, entre altres continguts, denegar l'aprovació definitiva de les modificacions, 58, 38.2, 39 i la modificació núm. 2 del Pla Parcial SAUI/2-IBM.
  
Segon
  
En data 2 de desembre de 1997, el Sr. Vicente Alba Puertes, com a alcalde-president de l'Ajuntament de la Pobla de Vallbona, i en compliment de l'acord del ple de data 1 de desembre de 1997, interposa recurs ordinari contra el precitat acord, en el qual després d'al·legar el que estimen convenient acabaven sol·licitant un pronunciament favorable respecte de les seues pretensions, referides a la modificació núm. 52 del PGOU i la núm. 2 del P.P. SAUI/2-IBM.
  
Tercer
  
El Servei Territorial d'Urbanisme de València, en data 4 de febrer de 1998, informa favorablement la modificació núm. 52 del PGOU, i en proposa l'aprovació definitiva i la modificació núm. 2 SAUI/2-IBM amb l'informe previ del Consell Jurídic Consultiu, als efectes de l'aprovació definitiva.
  
Quart
  
En data 17 de març de 1998, el conseller d'Obres Públiques Urbanisme i Transports va adoptar la resolució d'estimar el recurs ordinari interposat pel Sr. Vicente Alba Puertes, com a alcalde-president de l'Ajuntament de la Pobla de Vallbona, contra l'acord de la Comissió Territorial d'Urbanisme, de data 30 d'octubre de 1997 pel qual, entre altres continguts, es denegava l'aprovació definitiva a la modificació núm. 52 del Pla General d'Ordenació Urbana i la modificació núm. 2 del SAUI/2-IBM, es deixava sense efecte l'acord en la part afectada pel recurs, s'aprovava definitivament la modificació núm. 52 del Pla General d'Ordenació Urbana i s'informava favorablement la modificació núm. 2 del SAUI/2-IBM, remetent-la per al seu informe al Consell Jurídic Consultiu amb caràcter previ a la resolució.
  
La citada resolució va ser publicada en el Diari Oficial de la Generalitat Valenciana, el 29 de maig de 1998.
  
Cinquè
  
El ple del Consell Jurídic Consultiu de la Comunitat Valenciana, en sessió de 18 de juny de 1998, va informar que la modificació núm. 1 del SAUI/2-IBM de la Pobla de Vallbona (València) es conforme amb l'ordenament jurídic.
  
Fonaments de dret
  
Primer
  
Respecte del procediment, en el cas present s'han observat les prescripcions legalment establertes, que estan constituïdes pels articles 38 i concordants per remissió de l'article 55 i la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara, LRAU).
  
Segon
  
La modificació núm. 2 del SAUI/2-IBM consisteix en la substitució d'una zona verda per un ús d'equipament comunitari (tanatori i ecoparc), juntament amb la pista d'Ademús, i es manté la superfície de zones verdes mitjançant la qualificació d'un equipament esportiu en la mateixa zona.
  
La denegació mitjançant acord de la Comissió Territorial d'Urbanisme de València, de data 30 d'octubre de 1997, es basava en l'existència d'un informe desfavorable de la Direcció General d'Obres Públiques de la Conselleria d'Obres Públiques, Urbanisme i Transports. Després de la presentació del recurs ordinari es va traslladar a la citada Direcció General als efectes que emeta el corresponent informe al respecte, i s'ha rebut aquest en data 23 de gener de 1998 amb caràcter favorable. Per la qual cosa, reparada la deficiència apreciada, en data 17 de març de 1998, el conseller d'Obres Públiques Urbanisme i Transports va adoptar la resolució d'estimar el recurs ordinari interposat pel Sr. Vicente Alba Puertes, com a alcalde-president de l'Ajuntament de la Pobla de Vallbona, contra l'acord de la Comissió Territorial d'Urbanisme, de data 30 d'octubre de 1997, deixant sense efecte l'acord en la part afectada pel recurs i aprovant definitivament la modificació núm. 52 del Pla General d'Ordenació Urbana i informant favorablement la modificació núm. 2 del SAUI/2-IBM, remetent-la per al seu informe al Consell Jurídic Consultiu amb caràcter previ a la seua resolució.
  
Tercer
  
D'acord amb l'article 40 de la Llei 6/1994, Reguladora de l'Activitat Urbanística, no s'aprecien objeccions o impediments urbanístics legals que obstaculitzen l'aprovació definitiva d'aquest expedient.
  
Quart
  
El conseller d'Obres Públiques, Urbanisme i Transports és competent per adoptar la resolució definitiva d'aquest expedient, en virtut del que estableix l'article 38.3 de la Llei 6/1994, reguladora de l'Activitat Urbanística en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats i altres de concordant i pertinent aplicació, conforme amb l'informe del Consell Jurídic Consultiu de la Comunitat Valenciana, resolc:
  
Aprovar definitivament la modificació núm. 2 del SAUI/2-IBM del Pla General d'Ordenació Urbana de la Pobla de Vallbona.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, de conformitat amb el que preveuen els articles 57.2.f) i 58 de la Llei reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercir qualsevol altre recurs que estime oportú.
  
València, 8 de juliol de 1998.- El conseller d'Obres Públiques, Urbanisme i Transports: José Ramón García Antón.